দ্য লাঞ্চবক্স
ইরফান খান চলচ্চিত্রটির চিত্রনাট্য এবং তার চরিত্রটির ধারণাটি পছন্দ করেন, যে কিনা কথা বলে কম কিন্তু বলে চিঠিতে। বাটরার স্বল্পদৈর্ঘ্য চলচ্চিত্রগুলো দেখে এবং কয়েকবার মিটিংয়ের পর তিনি কাজ করতে রাজি হন। বাটরা অনেকদিন থেকেই নওয়াজউদ্দিনের সাথে কাজ করতে চাচ্ছিলেন চলচ্চিত্রের আরেকটি গুরুত্বপূর্ণ চরিত্রের জন্য। প্রধান নারী চরিত্রটির জন্য বেশ কয়েকটি অডাশন হয় এবং শেষমেশ নিমরাত কাউর নির্বাচিত হন। মুম্বাই থিয়েটারে কাউরের ব্যাপক অভিজ্ঞতা ছিল এবং "পেডলার্স"-এর মতো চলচ্চিত্রে তিনি অভিনয় করেছেন। এছাড়া চলচ্চিত্রটির জন্য গবেষণা করতে গিয়ে যে ডাব্বাওয়ালাদের সাথে পরিচালকের বন্ধুত্ব হয়েছিলো তারাও কয়েকটি গৌণ চরিত্রে অভিনয় করেন।
ব্যাটালিয়ন ৬০৯
ব্যাটালিয়ন ৬০৯ হচ্ছে ব্রিজেশ বাটুকনাথ ত্রিপাঠী দ্বারা পরিচালিত এবং নারায়ণদাস লালওয়ানি দ্বারা প্রযোজিত ২০১৯ সালে মুক্তিপ্রাপ্ত ভারতীয় অ্যাকশন চলচ্চিত্র, যেটি এন. জে. লালওয়ানি ফিল্মস এবং বিগ কার্টেইন্স মিডিয়া প্রাইভেট লিমিটেডের ব্যানারে নির্মিত হয়েছে। শোয়েব ইব্রাহীম, ইলিনা কাজান এবং ফারনাজ শেঠী এই চলচ্চিত্রের প্রধান চরিত্রে অভিনয় করেছেন। এটি ২০১৯ সালের ১১ই জানুয়ারি তারিখে মুক্তি পেয়েছে।